stanford-oval/wikipedia huggingface dataset:
ยะอ์กูบ
ในอัลกุรอาน > นบียะอ์กูบและบุตรของท่าน > คำสั่งเสียสุดท้ายของนบีอยะอ์กูบต่อประชากรของท่าน

บุตรหลานอิสราเอลทั้งหมดถูกเรียกให้กราบไหว้ศรัทธาในอิสลาม (ยอมจำนนต่อพระเจ้า) ก่อนที่นบียะอ์กูบจะเสียชีวิต นบียะอ์กูบต้องการให้แน่ใจว่าลูก ๆ ของท่านจะเสียชีวิตในศาสนาอิสลามเท่านั้น ดังนั้นท่านจึงรับคำสัญญาสุดท้ายจากพวกเขา เมื่อท่านถามพวกเขาว่าพวกเขาจะเคารพบูชาใครหลังจากท่านเสียชีวิต พวกเขาตอบว่าพวกเขาจะอยู่ในศาสนาอิสลามต่อไปและกราบไหว้บูชาอัลลอฮ์องค์เดียว  แม้ว่าฉากบนเตียงแห่งความตายจะเกี่ยวข้องกับประเพณีของชาวยิว และถูกกล่าวถึงในพระธรรมปฐมกาล คัมภีร์อัลกุรอานกล่าวถึงเรื่องนี้เพื่อเน้นย้ำแนวคิดที่ว่านบีอิบรอฮีม นบีอิสฮาก นบีอิสมาอีล และนบียะอ์กูบล้วนเป็นมุสลิม ขณะที่พวกเขากราบไหว้ด้วยศรัทธาเต็มที่ต่อพระเจ้าและพระเจ้าเท่านั้น อัลกุรอานบรรยาย:
และอิบรอฮีมได้สั่งเสียแก่บุตรของเขาให้ปฏิบัติตามแนวทางนั้น และยะอ์กูบก็สั่งเสียด้วยว่า โอ้ลูก ๆ ของข้า แท้จริงอัลลอฮ์ได้ทรงเลือกศาสนาให้แก่พวกเจ้าแล้ว ดังนั้น พวกเจ้าจงอย่ายอมตายเป็นอันขาด นอกจากในขณะที่พวกเจ้าเป็นผู้สวามิภักดิ์ (ต่ออัลลฮ์) เท่านั้น หรือว่าพวกเจ้าอยู่ด้วย เมื่อความตายได้เยี่ยมกรายยะอ์กูบ ขณะที่เขากล่าวแก่ลูก ๆ ของเขาว่า พวกเจ้าจะเคารพสักการะอะไร หลังจากข้า? พวกเขากล่าวว่า พวกเราจะเคารพสักการะพระเจ้าของท่าน และพระเจ้าแห่งบรรดาบิดาของท่าน คือ อิบรอฮีม อิสมาอีล และอิสฮาก แต่เพียงองค์เดียวและพวกเราจะเป็นผู้สวามิภักดิ์ต่อพระองค์เท่านั้น
มรดกของนบียะอ์กูบ

นบียะอ์กูบมีความพิเศษมากในศาสนาอิสลามสำหรับการสืบทอดมรดกที่บรรพบุรุษของท่านทิ้งไว้ ชาวมุสลิมเชื่อว่าอัลลอฮ์ได้ประทานพระคุณอย่างสูงสุดแก่นบียะอ์กูบและเลือกท่านให้เป็นหนึ่งในบุรุษที่ได้รับการยกย่องมากที่สุด คัมภีร์อัลกุรอานกล่าวถึงนบียะอ์กูบบ่อยครั้งว่าเป็นผู้มีพลังอำนาจและมีวิสัยทัศน์ และเน้นย้ำว่าท่านอยู่ในหมู่คนดีและถูกเลือก ตามที่อัลกุรอานกล่าวว่า:
และนั่นคือ หลักฐานขอวงเราที่ได้ให้มันแก่อิบรอฮีม โดยมีฐานะเหนือกลุ่มชนของเขา เราจะยกขึ้นหลายขั้น ผู้ที่เราประสงค์ แท้จริงพระเจ้าของเจ้านั้น เป็นผู้ทรงปรีชาญาณผู้ทรงรอบรู้ และเราได้ให้เขา ซึ่งอิสฮาก และยะอ์กูบ ทั้งหมดนั้นเราได้แนะนำแล้ว และนูห์เราก็ได้แนะนำแล้วแต่ก่อนโน้น และจากลูกหลานของเขานั้น คือดาวูด และสุลัยมาน และอัยยูบและยูซุฟและมูซา และฮารูน และในทำนองนั้นแหละ เราจะตอบแทนแก่ผู้กระทำดีทั้งหลาย
อะลี บิน อะบีฏอลิบ เมื่อถูกถามเกี่ยวกับนบีที่ได้รับชื่อพิเศษบรรยายในหะดีษว่า ยะอ์กูบ บิน อิสฮาก เป็นที่รู้จักในหมู่คนของท่านในชื่ออิสรออีล
ตัวอย่างในพระคัมภีร์ เกี่ยวกับการต่อสู้กับทูตสวรรค์ของนบียะอ์กูบไม่ได้กล่าวถึงในอัลกุรอาน แต่มีการกล่าวถึงในข้อคิดเห็นของชาวมุสลิม เช่นเดียวกับวิสัยทัศน์ของบันไดของยาโคบ   นบียะอ์กูบหลอกให้นบีอิสฮากอวยพรท่านโดยปลอมตัวเป็นฝาแฝดของท่านคือ อัลอีศ ซึ่งไม่มีในคัมภีร์กุรอานเช่นกัน แต่มีอยู่ในข้อคิดเห็นของชาวมุสลิม
ชาวมุสลิมที่เชื่อว่ายะอ์กูบเป็นนบีผู้ยิ่งใหญ่ เน้นความเชื่อที่ว่าความสำคัญหลักของนบียะอ์กูบอยู่ที่การยอมจำนนต่ออัลลอฮ์และศรัทธาอันมั่นคงของเขาในศาสนาที่ถูกต้อง ในฐานะนบี นบียะอ์กูบซึ่งอยู่เคียงข้างนบีอิบรอฮีมอาจเป็นผู้ที่เกิดผลมากที่สุดตามความเชื่อ จากบุตรชายทั้งสิบสองคนของท่าน  มีผู้เผยพระวจนะที่ยิ่งใหญ่อีกหลายท่าน รวมทั้ง โยนาห์ (ยูนุส) ดาวิด (ดาวูด) ซาโลมอน (สุลัยมาน) และเยซู (อีซา)
สุสานของนบียะอ์กูบ

ชาวมุสลิมและชาวยิวเชื่อว่านบียะอ์กูบถูกฝังอยู่ในมัสยิดอิบรอฮีม บริเวณนี้ตั้งอยู่ในเมืองเฮโบรน เป็นสถานที่ศักดิ์สิทธิ์อันดับสองสำหรับชาวยิว (รองจากเนินพระวิหาร ในกรุงเยรูซาเล็ม) และยังเป็นที่เคารพนับถือของชาวคริสต์ และชาวมุสลิม ซึ่งทั้งสองแห่งมีความเชื่อที่ยืนยันว่าสถานที่นี้เป็นสถานที่ฝังศพของ คู่รักสามคู่ในพระคัมภีร์: นบีอิบรอฮีมกับนางซาเราะห์ นบีอิสฮากกับนางเราะฟิเกาะฮ์ และนบียะอ์กูบกับนางลีอะห์
ดูเพิ่ม

เรื่องเล่าในพระคัมภีร์ไบเบิลและอัลกุรอาน
กิศ็อศุล อัมบิยาอ์ (เรื่องราวของบรรดานบี)
ยะอ์กูบ (ประชาชาติอิสลาม)
มัสยิดอิบรอฮีมในเมืองเฮโบรน ในปาเลสไตน์ ซึ่งว่ากันว่ามีหลุมฝังศพของนบียะอ์กูบด้วย
ริยาลกาตาร์

| ริยาลกาตาร์ |
| --- | --- |
ريال قطري (อาหรับ)
ISO 4217
รหัส: QAR
จุดทศนิยม: 2
การตั้งชื่อ
หน่วยย่อย: 
 1/100: ดาร์ฮอม
สัญลักษณ์: QR หรือ ر.ق
ธนบัตร: 1, 5, 10, 50, 100, 200, 500 ริยาล
เหรียญ: 1, 5, 10, 25, 50 ดาร์ฮอม
ข้อมูลการใช้
ผู้ใช้:  ประเทศกาตาร์
การตีพิมพ์
ธนาคารกลาง: ธนาคารกลางกาตาร์
 เว็บไซต์: www.qcb.gov.qa
การประเมินค่า
อัตราเงินเฟ้อ: -2.8 เปอร์เซนต์
 ที่มา: เดอะเวิลด์แฟกต์บุ๊ก, ตั้งแต่ ค.ศ. 2011
ผูกค่ากับ: ดอลลาร์สหรัฐ (USD)   1 ดอลลาร์สหรัฐ = 3.64 ริยาลกาตาร์
ริยาลกาตาร์ (สัญลักษณ์: QR หรือ ر.ق; รหัส: QAR) เป็นสกุลเงินของรัฐกาตาร์ ซึ่งแบ่งออกเป็น 100 ดาร์ฮอม (อาหรับ: درهم) และตัวย่อเป็นทั้ง QR (อังกฤษ) หรือ ر.ق (อาหรับ)
ประวัติ

จนถึงปี ค.ศ. 1966 กาตาร์ใช้เงินรูปีอินเดียเป็นสกุลเงินตราของตนเอง ในรูปของรูปีอ่าว เมื่อประเทศอินเดียลดค่าเงินรูปีในปี ค.ศ. 1966 กาตาร์พร้อมด้วยรัฐอื่น ๆ ที่ใช้รูปีอ่าวเลือกที่จะมุ่งเสนอสกุลเงินของตนเอง
ก่อนที่จะทำเช่นนั้น กาตาร์ได้นำริยาลซาอุดีมาใช้เป็นของตนช่วงสั้น ๆ จากนั้นจึงเปิดตัวริยาลกาตาร์และดูไบหลังจากการลงนามในข้อตกลงสกุลเงินกาตาร์-ดูไบเมื่อวันที่ 21 มีนาคม ค.ศ. 1966 ริยาลซาอุดีมีมูลค่า 1.065 รูปีอ่าว ในขณะที่ริยาลกาตาร์และดูไบเท่ากับรูปีอ่าวก่อนที่จะมีการลดค่าเงิน
หลังจากที่ดูไบเข้าสู่สหรัฐอาหรับเอมิเรตส์ กาตาร์ได้เริ่มออกริยาลกาตาร์แยกจากดูไบเมื่อวันที่ 19 พฤษภาคม ค.ศ. 1973 ธนบัตรเก่ายังคงไหลเวียนในแบบคู่ขนานกันเป็นเวลา 90 วัน ซึ่งเป็นเวลาที่เงินสกุลเดิมถูกถอดถอน
สำหรับประวัติความเป็นมาที่กว้างขึ้นโดยรอบสกุลเงินในระดับภูมิภาค โปรดดูประวัติความเป็นมาของสกุลเงินอังกฤษในตะวันออกกลาง
เหรียญ

ในปี ค.ศ. 1966 เหรียญได้รับการแนะนำในนามของกาตาร์และดูไบสำหรับ 1, 5, 10, 25 และ 50 ดาร์ฮอม ส่วนในปี ค.ศ. 1973 เหรียญชุดใหม่ได้รับการแนะนำในขนาดและองค์ประกอบเดียวกันกับก่อนหน้านี้ แต่ในนามของกาตาร์เท่านั้น
แหล่งข้อมูลอื่น

The banknotes of Qatar (อังกฤษ เยอรมัน)
| ด ค กสกุลเงินตราในทวีปเอเชีย |
| --- | --- |
เอเชียเหนือและกลาง:  เท็งเกคาซัคสถาน  ซอมคีร์กีซสถาน  โซโมนีทาจิกิสถาน  มานัตเติร์กเมนิสถาน  ซอมอุซเบกิสถาน  รูเบิลรัสเซีย 
เอเชียตะวันออก:  หยวนจีน  ดอลลาร์ฮ่องกง  ปาตากามาเก๊า  เยนญี่ปุ่น  วอนเกาหลีเหนือ  วอนเกาหลีใต้  ทูกรีกมองโกเลีย  ดอลลาร์ไต้หวันใหม่ 
เอเชียใต้:  ฏากาบังกลาเทศ  งุลตรัมภูฏาน  รูปีอินเดีย  รูฟียาห์มัลดีฟส์  รูปีเนปาล  รูปีปากีสถาน  รูปีศรีลังกา  ดอลลาร์สหรัฐ บริติชอินเดียนโอเชียนเทร์ริทอรี 
เอเชียตะวันออกเฉียงใต้:  ดอลลาร์บรูไน  จัตพม่า  เรียลกัมพูชา  เซ็งตาวูติมอร์-เลสเต  รูปียะฮ์อินโดนีเซีย  กีบลาว  ริงกิตมาเลเซีย  เปโซฟิลิปปินส์  ดอลลาร์สิงคโปร์  บาทไทย  ดอลลาร์สหรัฐ ติมอร์-เลสเต  ด่งเวียดนาม 
เอเชียตะวันตก:  อัปซาร์อับฮาเซีย ไม่เป็นที่ยอมรับ  อัฟกานีอัฟกานิสถาน  ดรัมอาร์มีเนีย  มานัตอาเซอร์ไบจาน  ดีนาร์บาห์เรน  ปอนด์อียิปต์ ฉนวนกาซา  ยูโร ไซปรัส  ลารีจอร์เจีย  เรียลอิหร่าน  ดีนาร์อิรัก  เชเกลอิสราเอลใหม่  ดีนาร์จอร์แดน  ดีนาร์คูเวต  ปอนด์เลบานอน  ดรัมนากอร์โน-คาราบัค ไม่เป็นที่ยอมรับ  เรียลโอมาน  รูเบิลรัสเซีย อับฮาเซีย  เซาท์ออสซีเชีย  ริยาลกาตาร์  ริยาลซาอุดีอาระเบีย  ปอนด์ซีเรีย  ลีราใหม่ตุรกี  เดอร์แฮมสหรัฐอาหรับเอมิเรตส์  เรียลเยเมน 
สกุลเงินในอดีต:  วอนเกาหลี  เยนเกาหลี  เยนไต้หวัน  ลีราออตโตมัน  รูเบิลโซเวียต  ด่งเวียดนามเหนือ  ด่งเวียดนามใต้  ปอนด์อิสราเอล 
 สกุลเงิน ทวีปยุโรป ทวีปอเมริกา ทวีปแอฟริกา เขตโอเชียเนีย
วอลเลย์บอลชายทีมชาติคูเวต

วอลเลย์บอลชายทีมชาติคูเวต (อาหรับ: منتخب الكويت لكرة الطائرة) เป็นทีมวอลเลย์บอลชายของประเทศคูเวต ทีมนี้ได้รับการบริหารโดยสมาคมวอลเลย์บอลคูเวต และเป็นส่วนหนึ่งในการแข่งขันวอลเลย์บอลระดับนานาชาติ
เกียรติประวัติ > วอลเลย์บอลชิงแชมป์เอเชีย

1979 – อันดับที่ 7
1983 – อันดับที่ 7
1987 – อันดับที่ 4
1989 – อันดับที่ 5
1993 – อันดับที่ 14
1995 – อันดับที่ 13
1999 – อันดับที่ 14
2007 – อันดับที่ 17
แหล่งข้อมูลอื่น

FIVB profile
| ด ค กวอลเลย์บอลทีมชาติในทวีปเอเชีย (เอวีซี) |
| --- | --- |
สมาพันธ์วอลเลย์บอลเอเชีย
เอเชียตะวันตก:  บาห์เรน  อิรัก  จอร์แดน  คูเวต  เลบานอน  โอมาน  ปาเลสไตน์  กาตาร์  ซาอุดีอาระเบีย  ซีเรีย  สหรัฐอาหรับเอมิเรตส์  เยเมน 
เอเชียกลาง:  อัฟกานิสถาน  บังกลาเทศ  ภูฏาน  อินเดีย  อิหร่าน  คาซัคสถาน  คีร์กีสถาน  มัลดีฟส์  เนปาล  ปากีสถาน  ศรีลังกา  ทาจิกิสถาน  เติร์กเมนิสถาน  อุซเบกิสถาน 
เอเชียตะวันออก:  จีน  จีนไทเป  ฮ่องกง  ญี่ปุ่น  มาเก๊า  มองโกเลีย  เกาหลีเหนือ  เกาหลีใต้ 
เอเชียตะวันออกเฉียงใต้:  บรูไน  กัมพูชา  อินโดนีเซีย  ลาว  มาเลเซีย  พม่า  ฟิลิปปินส์  สิงคโปร์  ไทย  ติมอร์-เลสเต  เวียดนาม 
โอเชียเนีย:  อเมริกันซามัว  ออสเตรเลีย  หมู่เกาะคุก  ไมโครนีเซีย  ฟีจี  เฟรนช์โปลินีเซีย  กวม  คิริบาส  หมู่เกาะมาร์แชลล์  นาอูรู  นิวซีแลนด์  นีอูเอ  หมู่เกาะนอร์เทิร์นมาเรียนา  ปาเลา  ปาปัวนิวกินี  ซามัว  หมู่เกาะโซโลมอน  ตองงา  ตูวาลู  วานูอาตู
วิซาม ซะลามานา

| ข้อมูลส่วนบุคคล |
| --- | --- |
เกิด:  (1985-10-26) 26 ตุลาคม ค.ศ. 1985 (39 ปี) อัลมุชริฟะฮ์ ประเทศซีเรีย
ส่วนสูง: 1.69 m (5 ft 6 1⁄2 in)
กีฬา
ประเทศ:  ซีเรีย
กีฬา: มวย
ประเภท: แบนตัมเวต
ข้อมูลล่าสุดวันที่ 29 กรกฎาคม พ.ศ. 2555
| สถิติเหรียญโอลิมปิก> มวยสากลสมัครเล่น.ตัวแทนของ  ซีเรีย.เอเชียนเกมส์ |
| --- | --- | --- |
|  |  กวางโจว 2553  | แบนตัมเวต |
เวสซัม ซาลามานา (อาหรับ: وسام سلامانا) เป็นนักมวยสากลสมัครเล่นชาวซีเรีย เกิดเมื่อ 26 ตุลาคม พ.ศ. 2528 เขาได้เข้าแข่งขันในกีฬาโอลิมปิก พ.ศ. 2555 ในรุ่นแบนตัมเวท แต่แพ้ กานัต อาบูตาลีปอฟ ตกรอบ เขาได้เหรียญทองแดงมวยสากลสมัครเล่นกีฬาเอเชียนเกมส์รุ่นแบนตัมเวทใน พ.ศ. 2553
รียาดแอร์

รียาดแอร์ (อังกฤษ: Riyadh Air; อาหรับ: طيران الرياض) เป็นแผนการสำหรับสายการบินประจำชาติสายที่สองของประเทศซาอุดีอาระเบีย โดยมีฐานการบินหลักที่ท่าอากาศยานนานาชาติสมเด็จพระราชาธิบดีคอลิดในรียาด รียาดแอร์มีแผนที่จะเป็นสายการบินที่ใหญ่ที่สุดในตะวันออกกลาง ในด้านรายได้ และจะทำการบินไปยังจุดหมายปลายทางกว่า 100 แห่งทั่วโลกด้วยเครื่องบินแอร์บัส เอ321นีโอและโบอิง 787 ดรีมไลเนอร์
ประวัติ

เมื่อวันที่ 12 มีนาคม ค.ศ. 2023 มกุฎราชกุมารแห่งซาอุดีอาระเบีย มุฮัมมัด บิน ซัลมาน ได้ประกาศการจัดตั้งรียาดแอร์ สายการบินแห่งชาติแห่งใหม่ล่าสุดของประเทศอย่างเป็นทางการ และได้สั่งซื้อเครื่องบินโบอิง 787-9 จำนวน 39 ลำในอีกสองวันต่อมา พร้อมตัวเลือกสำหรับเครื่องบินเพิ่มเติมอีก 33 ลำ
รียาดแอร์ได้เปิดตัวลวดลายอากาศยานลวดลายแรกในวันที่ 4 มิถุนายน ค.ศ. 2023 ซึ่งโบอิง 787 ลำแรกจะสวมลวดลายดังกล่าว ในวันเดียวกันนั้น รียาแอร์ได้รับรหัสกำหนดสายการบิน "RX" จากสมาคมขนส่งทางอากาศระหว่างประเทศ (IATA) ที่การประชุมสุดยอดการขนส่งทางอากาศโลก ซึ่งจัดขึ้นในอิสตันบูล ในวันที่ 12 มิถุนายน รียาดแอร์ได้รับมอบเครื่องบินลำแรกจากโบอิง และได้รับใบอนุญาตทางเศรษฐกิจสำหรับการขนส่งผู้โดยสารทางอากาศจากสำนักงานการบินพลเรือน (GACA) ในวันที่ 14 มิถุนายน ในวันที่ 21 มิถุนายน ค.ศ. 2023  ที่งานปารีสแอร์โชว์ รียาดแอร์ได้ลงนามในข้อตกลงกับจีอีแอโรสเปซสำหรับเครื่องยนต์ จีอีเอ็นเอกซ์-1บี ของ 90 เครื่องสำหรับฝูงบินโบอิง 787-9 ทั้ง 39 ลำ
ในเดือนสิงหาคม ค.ศ. 2023 รียาดแอร์เป็นผู้สนับสนุนเสื้อหลักของสโมสรอัตเลติโกเดมาดริดในลาลิกาของสเปน
ฝูงบิน

ณ เดือนตุลาคม ค.ศ. 2024 รียาดแอร์มีเครื่องบินประจำการในฝูงบินดังนี้:
| เครื่องบิน | ประจำการ | คำสั่งซื้อ | ผู้โดยสาร | หมายเหตุ |
| --- | --- | --- | --- | --- |
| แอร์บัส เอ321นีโอ | — | 60 | รอประกาศ |  |
| โบอิง 787-9 | — | 39 | รอประกาศ | สั่งซื้อพร้อม 33 ตัวเลือก |
| รวม | — | 99 |  |  |
ดูเพิ่ม

เซาเดีย
การขนส่งในประเทศซาอุดีอาระเบีย
โบอิง 787-9 ของรียาดแอร์
วาร์กลา

| วาร์กลา وَرڤلة |
| --- | --- |
เทศบาลและเมือง

สถานที่ตั้งของวาร์กลาในจังหวัดวาร์กลา
วาร์กลาสถานที่ตั้งในประเทศแอลจีเรีย
พิกัด:  31°57′N 5°19′E﻿ / ﻿31.950°N 5.317°E﻿ / 31.950; 5.317
ประเทศ:  แอลจีเรีย
จังหวัด: จังหวัดวาร์กลา
เขต: Ouargla District
ความสูง: 141 เมตร (463 ฟุต)
ประชากร (2008)
 • เทศบาลและเมือง: 133,024 คน
 • เขตเมือง: 191,136 คน
เขตเวลา: UTC+1 (CET)
วาร์กลา (ฝรั่งเศส: Ouargla; อาหรับ: وَرڤلة; เบอร์เบอร์: Wargren, Wargla) เป็นเมืองหลวงของจังหวัดวาร์กลา ในทะเลทรายสะฮารา ทางทิศใต้ของประเทศแอลจีเรีย เป็นเมืองที่มีความเจริญรุ่งเรืองจากอุตสาหกรรมน้ำมัน เป็นสถานที่ตั้งของมหาวิทยาลัยหลายแห่งของแอลจีเรีย เช่น มหาวิทยาลัยวาร์กลา เทศบาลเมืองมีประชากร 133,024 คน ในปี ค.ศ. 2008 โดยเพิ่มขึ้นจาก 112,339 คน ในปี ค.ศ. 1998  มีอัตราการเจริญเติบโตของจำนวนประชากร 1.7%
วาดีอัสซะลาม

มุมมองทางอากาศของวาดีอัสซะลาม
วาดีอัสซะลาม (อาหรับ: وادي السلام; แปลว่า หุบเขาแห่งสันติภาพ) เป็นสุสานในศาสนาอิสลาม ที่ตั้งอยู่ในเมืองศักดิ์สิทธิ์แห่งนาจาฟ ประเทศอิรัก จัดเป็นสุสานที่ใหญ่ที่สุดในโลก ครอบคลุมพื้นที่ 1,485.5 เอเคอร์ และมีศพอยู่หลายล้านศพฝังที่นี่ และยังคงมีการฝังศพต่อเนื่องมาตลอด 1,400 ปี ซึ่งในปล่องใต้ดินแต่ละปล่องบรรจุศพได้ถึง 50 ร่าง ที่นี่ยังดึงดูดผู้แสวงบุญให้มาเยือนจำนวนหลายล้านคนต่อปี
ความเก่าแก่ของสุสานที่นี่นั้นย้อนหลังไปได้ถึงสมัยจักรวรรดิพาร์เธียและจักรวรรดิซาเซเนียน และมีความเชื่อมโยงกับเมืองต่าง ๆ ในสมัยเมโสโปเตเมีย ที่มีลักษณะของสุสานใกล้เคียงกัน ทั้งนี้ในช่วงสงครามอิรักที่นี่มีศพถูกฝังทุกวันเฉลี่ย 200 ถึง 250 ศพ อย่างไรก็ดีในปี ค.ศ. 2010 จำนวนศพที่ฝังได้ลดลงเหลือน้อยกว่า 100 ศพต่อวัน มีการกะประมาณว่า ทุกปีจะมีศพใหม่ถึง 50,000 ศพถูกฝังที่สุสานแห่งนี้จากทั่วโลก เพิ่มขึ้นจาก 20,000 ศพต่อปีในช่วงต้นคริสต์ศตวรรษที่ 20 โดยเฉพาะศพจากอิหร่าน ซึ่งชาวอิรักและชาวอิหร่านมากมายหลายครอบครัวมีศพญาติถูกฝั่งที่นี่
แหล่งข้อมูลอื่น

Satellite photograph of the cemetery
Wadi-us-salaam Photos เก็บถาวร 2014-08-04 ที่ เวย์แบ็กแมชชีน
32°00′18″N 44°18′54″E﻿ / ﻿32.00500°N 44.31500°E﻿ / 32.00500; 44.31500
A Drone flying over the Cemetery - http://www.abc.net.au/news/2016-07-13/drone-footage-worlds-largest-cemetery/7625154
วิทยาลัยเภสัชดูไบ

| --- | --- |
كلية دبي للصيدلة
ประเภท: เอกชน
สถาปนา: ค.ศ. 1992
นายกสภาฯ: สะอีด บิน อะห์มัด อัลลูเตาะฮ์
คณบดี: ศ.สะอีด อะห์มัด ข่าน
ที่ตั้ง: มุไฮศนะฮ์, ดูไบ, สหรัฐอาหรับเอมิเรตส์ 25°15′3″N 55°25′0″E﻿ / ﻿25.25083°N 55.41667°E﻿ / 25.25083; 55.41667
เว็บไซต์: เว็บไซต์ทางการ
วิทยาลัยเภสัชดูไบ (อาหรับ: كلية دبي للصيدلة; อังกฤษ: Dubai Pharmacy College) เป็นสถาบันเภสัชกรรมแห่งแรกในสหรัฐอาหรับเอมิเรตส์ ซึ่งก่อตั้งขึ้นใน ค.ศ. 1992 โดยหัจญี สะอีด บิน อะห์มัด อัลลูเตาะฮ์ ผู้เป็นนักการกุศลของดูไบ นอกจากนี้ ใน ค.ศ. 2005 วิทยาลัยแห่งนี้ได้รับรางวัลสูจิบัตรคุณภาพวิจักษณ์ของดูไบสำหรับการศึกษา โดยชีค มุฮัมมัด บิน รอชิด อาล มักตูม มกุฎราชกุมารแห่งดูไบ
แหล่งข้อมูลอื่น

เว็บไซต์ทางการ
Accreditation
| --- | --- |
ฐานข้อมูลการควบคุมรายการหลักฐาน :  ISNI
วิลลาโซมาเลีย

| วิลลาโซมาเลีย |
| --- | --- |
Villa Somalia

ข้อมูลทั่วไป
ประเภท: ทำเนียบประธานาธิบดี
เมือง: โมกาดิชู
ประเทศ: ประเทศโซมาเลีย
วิลลาโซมาเลีย (โซมาลี: Villa Soomaaliya, อาหรับ: فيلا الصومال) เป็นอาคารในกรุงโมกาดิชู เมืองหลวงของประเทศโซมาเลีย ปัจจุบันถูกใช้เป็นบ้านพัก ทำเนียบ และสถานที่ทำงานหลักของประธานาธิบดีโซมาเลีย
ศิดดีกุย

| (อุรดู) صدیقی> ประชากรทั้งหมด |
| --- | --- |
ประมาณ 1,625,450 คน
ภูมิภาคที่มีประชากรอย่างมีนัยสำคัญ
 ปากีสถาน: 750,087
 บังกลาเทศ: 315,236
 อินเดีย: 171,702
 ซาอุดีอาระเบีย: 76,727
 อัฟกานิสถาน: 51,404
 แอลจีเรีย: 33,876
 สหรัฐอาหรับเอมิเรตส์: 25,405
 สหรัฐ: 15,910
 สหราชอาณาจักร: 10,548
 โมร็อกโก: 7,533
ภาษา
อุรดู • ฮินดี • อาหรับ • ดารี • ปาทาน •อังกฤษ
ศาสนา
ซุนนี
กลุ่มชาติพันธุ์ที่เกี่ยวข้อง
อาหรับ 
ศิดดีกุย (อูรดู: صدیقی) เป็นสังคมชัยค์ของมุสลิม ส่วนใหญ่อยู่ในประเทศปากีสถาน, อินเดีย และบังกลาเทศ และมีสังคมที่ย้ายภูมิลำเนาในประเทศซาอุดีอาระเบียและตะวันออกกลาง พวกเขาอ้างว่าสืบเชื้อสายมาจากอะบูบักร์ อัศศิดดีก
"อัศศิดดีก" (อาหรับ: الصديق) เป็นตำแหน่งที่มุฮัมมัดยกให้กับอะบูบักร์ ส่วน "ศิดดีกุย" เป็นชื่อที่มาจากภาษาอาหรับของคำว่า อัศศิดดีก เขาเป็นสหายและพ่อตาของมุฮัมมัดผ่านทางอาอิชะฮ์
ศะบรา (ประเทศเลบานอน)

| ศะบรา صبرا |
| --- | --- |
ย่าน, ค่ายผู้ลี้ภัย
ภาพถ่ายปี 2003
ประเทศ: เลบานอน
นคร: เบรุต
เทศบ่ล: ฆอเบรี
รัฐ: เขาลิบาน
ศะบรา (อาหรับ: صبرا‎; Sabra) เป็นย่านในนครเบรุต ประเทศเลบานอน ในเขตเทศบาลฆอเบรี รัฐเขาลิบาน ประชากรส่วนใหญ่เป็นชาวเลบานอนและผู้ลี้ภัยชาวปาเลสไตน์
ย่านศะบรามีจำนวนผู้อยู่อาศัยที่เป็นชาวปาเลสไตน์จำนวนมาก กระนั้นไม่ได้มีสถานะเป็นค่ายผู้ลี้ภัยอย่างเป็นทางการ แต่มีความสัมพันธ์กันกับค่าผู้ลี้ภัยชาตีลาที่อยู่ติดกันและมีสถานะรับผู้ลี้ภัยอย่างเป็นทางการ ทำให้มักถูกเข้าใจว่าย่านศะบรามีสถานะเป็นค่ายผู้ลี้ภัยเช่นกันกับชาลีตา ทั้งศะบราและชาตีลาเป็นที่รู้จักจากการสังหารหมู่และสงครามที่เกิดขึ้นที่นี่ในสมัยทศวรรษ 1980s และเคยถูกยึดเป็นเวลาสามวันโดยกองทัพอิสราเอลในระหว่างการรุกรานเลบานอนในปี 1982 ซึ่งในระหว่างนี้
เขตศะบรามีอาณาเขตติดต่อกับนครเบรุตทางเหนือ, สปอร์ตซิตีทางตะวันตก, ฮอร์ชเบรุตทางตะวันออก และค่ายชาตีลาทางใต้
รัฐสภากลางโซมาเลีย

| รัฐสภากลางโซมาเลีย  Baarlamaanka Federaalka Soomaaliya البرلمان الاتحادي في الصومال |
| --- | --- |
รัฐสภากลางที่ 1

ประเภท
ประเภท: ระบบสองสภา 
องค์ประกอบ: สภาสูง สภาประชาชน
ประวัติ
ก่อตั้ง: 20 สิงหาคม ค.ศ. 2012 (2012-08-20)
ผู้บริหาร
ประธาน: โมฮัมเหม็ด ออสมาน จาวารี  ตั้งแต่ 28 สิงหาคม พ.ศ. 2555 
รองประธานคนที่หนึ่ง: เจย์ลานี นูร์ อิการ์  ตั้งแต่ 29 สิงหาคม พ.ศ. 2555 
รองประธานคนที่สอง: มาฮัด อับดุลเล อาวัด  ตั้งแต่ 29 สิงหาคม พ.ศ. 2555 
สมาชิก: 275
การเลือกตั้ง
การเลือกตั้งครั้งล่าสุด: 20 สิงหาคม พ.ศ. 2555
ที่ประชุม
โมกาดิชู โซมาเลีย
รัฐสภากลางโซมาเลีย (โซมาลี: Golaha Shacabka Soomaaliya; often Baarlamaanka Federaalka Soomaaliya; อาหรับ: البرلمان الاتحادي في الصومال) เป็นรัฐสภาแห่งชาติของประเทศโซมาเลียที่ก่อตั้งในเดือนสิงหาคม พ.ศ. 2555 สภาตั้งอยู่ที่เมืองหลวงกรุงโมกาดิชู และเป็นระบบสองสภา ประกอบด้วยสภาสูงและสภาล่าง (สภาประชาชน)
ประธานรัฐสภา

เมื่อวันที่ 20 สิงหาคม พ.ศ. 2555 อดีตนายพลกองทัพโซมาเลีย มูเซ ฮัสซัน ชีค ซายิด อับดุลเลได้รับการแต่งตั้งเป็นประธานชั่วคราวและรักษาการประธานาธิบดี การออกเสียงลงคะแนนสำหรับประธานคนใหม่ของรัฐสภาเมื่อวันที่ 28 สิงหาคม พ.ศ. 2555 ทำให้อดีตรัฐมนตรีว่าการกระทรวงคมนาคมและอดีตรัฐมนตรีว่าการกระทรวงแรงงานและกีฬา โมฮัมเหม็ด ออสมาน จาวารี ได้รับเลือกตั้งเป็นประธานถาวร เจย์ลานี นูร์ อิการ์และมาฮัด อับดุลเล อาวัดได้ดำรงตำแหน่งรองประธานคนที่หนึ่งและรองประธานคนที่สองตามลำดับ
หน้าที่

รัฐสภากลางโซมาเลียเป็นองค์กรที่ทำหน้าที่นิติบัญญัติเป็นส่วนหนึ่งของรัฐบาล เช่นเดียวกับกับรัฐบาลกลางโซมาเลียที่ทำหน้าที่บริหาร
รัฐสภาจะเลือกตั้งประธานาธิบดี ประธานรัฐสภา และรองประธาน นอกจากนี้ยังมีอำนาจที่จะผ่านและยับยั้งกฎหมาย
องค์ประกอบ

รัฐสภากลางโซมาเลียเป็นระบบสองสภา ประกอบด้วยสภาสูงและสภาล่าง (สภาประชาชน)
องค์ประกอบ > สภาสูง

สภาสูงประกอบด้วยสมาชิกทั้งหมด 54 คน
องค์ประกอบ > สภาประชาชน

สภาประชาชนหรือสภาล่างประกอบด้วยสมาชิกทั้งหมด 275 คน
องค์ประกอบ > รัฐสภาเยาวชน

ในเดือนธันวาคม พ.ศ. 2557 รัฐสภาเยาวชนโซมาเลียได้ก่อตั้งขึ้นเป็นครั้งแรก ซึ่งประกอบด้วยสมาชิก 275 คน เป็นเยาวชนอายุระหว่าง 16 ถึง 30 ปี ที่ถูกคัดมาจากมหาวิทยาลัยในประเทศ สมาชิกได้รับมอบหมายเป็นหัวหอกของความคิดริเริ่มในการพัฒนาประเทศ
ษุลเกาะอ์ดะฮ์

| --- | --- |
 ปฏิทินฮิจเราะห์  
 มุฮัรร็อม  เศาะฟัร  เราะบีอุลเอาวัล  เราะบีอุษษานี  ญุมาดัลอูลา  ญุมาดัษษานี  เราะญับ  ชะอ์บาน  เราะมะฎอน  เชาวาล  ษุลเกาะอ์ดะฮ์  ษุลฮิจญ์ญะฮ์: 
ษุลเกาะอ์ดะฮ์ (อาหรับ: ذُو ٱلْقَعْدَة) หรือ ษุลเกียะอ์ดะฮ์ (ذُو ٱلْقِعْدَة) คือเดือนที่ 11 ของปฏิทินฮิจเราะห์หรือปฏิทินอิสลาม เป็นเดือนที่มุสลิมเริ่มเตรียมตัวเพื่อเดินทางไปประกอบพิธีฮัจญ์
ษาล

ษาล หรือ ซาล (อาหรับ: ﺫ‎) เป็นอักษร 1 ใน 6 ตัว ของอักษรอาหรับที่เพิ่มจากอักษร 22 ตัวของอักษรฟินิเชีย ใช้แทนเสียงก้อง เกิดจากฟัน และเป็นเสียงในลำคอ (voiced dental fricative; สัทศาสตร์สากล: [ð]) เสียงนี้เป็นเสียงเดียวกับ th ในภาษาอังกฤษ แต่การถอดเป็นอักษรโรมันมักถอดเสียงนี้เป็น dh
วันขึ้นปีใหม่อิสลาม

| ปีใหม่อิสลาม |
| --- | --- |
ชื่อทางการ: رأس السنة الهجرية‎ เราะส์ อัซซะนะฮ์ อัลฮิจรียะฮ์
ชื่ออื่น: ปีใหม่อาหรับ, ปีฮิจเราะฮ์ใหม่
จัดขึ้นโดย: มุสลิม
ประเภท: อิสลาม
เริ่ม:  ดวงอาทิตย์ตกในวันสุดท้ายของเดือนซุลฮิจญะฮ์ 
สิ้นสุด:  หัวค่ำของวันที่ 1 มุฮัรรอม 
วันที่:  1 มุฮัรรอม 
ปีใหม่อิสลาม (อาหรับ: رأس السنة الهجرية, เราะส์ อัซซะนะฮ์ อัลฮิจรียะฮ์) รู้จักกันในชื่อ ปีฮิจเราะฮ์ใหม่ หรือ ปีใหม่อาหรับ เป็นวันที่เป็นจุดเริ่มต้นของปีฮิจเราะฮ์ใหม่ และเป็นวันแรกของปฏิทินอิสลามที่สังเกตโดยมุสลิมในวันที่ 1 มุฮัรรอม ต้นยุคอ้างอิงของปีฮิจเราะฮ์อยู่ที่ ค.ศ. 622 ซึ่งเป็นปีที่ศาสดามุฮัมมัดกับผู้ติดตามอพยพจากมักกะฮ์ไปยังมะดีนะฮ์ ที่รู้จักกันในชื่อฮิจเราะห์ พิธีศาสนาทั้งหมด เช่น ละหมาด, ถือศีลอดในเดือนเราะมะฎอน, ฮัจญ์ และเทศกาลต่าง ๆ ถูกคำนวณตามปฏิทินอิสลาม
องค์กรอิสลามบางแห่งขึ้นเดือนใหม่ (และปีใหม่) โดยการดูดวงจันทร์ สถาบันและประเทศอิสลามส่วนใหญ่ เช่น ซาอุดีอาระเบีย ใช้การคำนวณทางดาราศาสตร์เพื่อกำหนดปฏิทินอิสลามในอนาคต บางครั้ง การคำนวณที่แตกต่างกันทำให้มีความแตกต่างระหว่างวันในแต่ประเทศ 1 หรือ 2 วัน เช่น ปฏิทิน อุมมุลกุรอ ที่ใช้ในประเทศซาอุดีอาระเบียถูกปรับปรุงหลายครั้ง การปรับปรุงครั้งล่าสุดถูกนำเสนอในปีฮ.ศ. 1423 (15 มีนาคม ค.ศ. 2002)
วันในปฏิทินอิสลามเริ่มขึ้นตอนพระอาทิตย์ตก ตัวอย่างเช่น 1 มุฮัรรอม ฮ.ศ. 1432 อยู่ในวันที่ 7 หรือ 8 ธันวาคม ค.ศ. 2010 ในปฏิทินทางการ (ขึ้นอยู่กับประเทศ) สำหรับปฏิทินที่ใช้วิธีส่องดู การเห็นจันทร์ดับตอนดวงอาทิตย์ตกของวันที่ 6 ธันวาคม หมายความว่า วันที่ 1 มุฮัรรอมอยู่ตั้งแต่ช่วงดวงอาทิตย์ตกของวันที่ 6 ธันวาคมถึงช่วงดวงอาทิตย์ตกของวันที่ 7 ธันวาคม ถ้าบริเวณนั้นไม่เห็นจันทร์ดับในวันที่ 6 ธันวาคม วันที่ 1 มุฮัรรอมอยู่ตั้งแต่ช่วงดวงอาทิตย์ตกของวันที่ 7 ธันวาคมถึงช่วงดวงอาทิตย์ตกของวันที่ 8 ธันวาคม
ดูเพิ่ม

ปฏิทินฮิจเราะฮ์สุริยคติ
เดือนกริกอเรียนในภาษาอาหรับ
ปฏิทินอาหรับก่อนการมาของศาสนาอิสลาม
ปฏิทินอัสซีเรีย
ปฏิทินฮีบรู
ปฏิทินเปอร์เซีย
ปฏิทินบาบิโลเนีย
ปฏิทินบาไฮ
แหล่งข้อมูลอื่น

Hijri and Gregorian Calendar, Date Conversion on islamicfinder.org
Islamic New Year (BBC Religion)
วาลิต อะห์มัด

| ข้อมูลส่วนตัว |
| --- | --- | --- | --- |
ชื่อเต็ม:  วาลิต อะห์มัด ฮัซซาน
วันเกิด:   (1986-01-22) 22 มกราคม ค.ศ. 1986 (38 ปี)
สถานที่เกิด:  สหรัฐอาหรับเอมิเรสต์
ส่วนสูง:  1.72 m (5 ft 7 1⁄2 in)
ตำแหน่ง:  ปีก
ข้อมูลสโมสร
สโมสรปัจจุบัน:  Al Hamriyah
หมายเลข:  23
สโมสรเยาวชน
:  Al-Ahli
สโมสรอาชีพ*
| ปี |  ทีม |  ลงเล่น |  (ประตู) |
| 2005–2010 |  Al-Ahli |   |   |
| 2009 |  → Ajman (ยืม) |   |   |
| 2010–2015 |  Ajman |   |   |
| 2015–2018 |  Al-Sharjah |   |   |
| 2018 |  Dibba Al-Fujairah |   |   |
| 2018–2019 |  Ittihad Kalba |   |   |
| 2019–2020 |  Hatta |   |   |
| 2020– |  Al Hamriyah |   |   |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
วาลิต อะห์มัด (อาหรับ: وليد أحمد; เกิด 22 มกราคม ค.ศ. 1986) เป็นนักฟุตบอลชาวสหรัฐอาหรับเอมิเรตส์ ปัจจุบันเล่นให้กับ Al Hamriyah ในฐานะปีก เขาเคยเล่นในลีก Arabian Gulf, Arabian Gulf Cup และ President's Cup ในสหรัฐอาหรับเอมิเรตส์
แหล่งข้อมูลอื่น

ข้อมูลของ วาลิต อะห์มัด ที่ ซ็อกเกอร์เวย์
สถานีรถไฟฮิญาซ

อดีตสถานีรถไฟฮิญาซที่ดามัสกัส ประเทศซีเรีย
| สถานีรถไฟฮิญาซ محطة الحجاز |
| --- | --- |

ข้อมูลทั่วไป
ที่ตั้ง: จัตุรัสฮิญาซ อัลเกาะนะวาต ดามัสกัส  ซีเรีย
พิกัด: 33°30′40″N 36°17′42″E﻿ / ﻿33.511149°N 36.294949°E﻿ / 33.511149; 36.294949
สาย: ทางรถไฟสายฮิญาซ
โครงสร้าง
สถาปนิก: เฟร์นันโด เด อารันดา
ประวัติ
เริ่มเปิดให้บริการ: 1913; 111 ปีที่แล้ว (1913)
ปิดให้บริการ: 1920; 104 ปีที่แล้ว (1920)
สถานีรถไฟฮิญาซ (อาหรับ: محطة الحجاز, ฝรั่งเศส: Gare du Hedjaz) เป็นอดีตสถานีรถไฟหลักในดามัสกัสตอนกลาง ประเทศซีเรีย ใกล้กับจัตุรัสอัลมัรญะฮ์
สถานีนี้เปิดบริการในสมัยจักรวรรดิออตโตมันใน ค.ศ. 1907 โดยเปิดเส้นทางส่วนแรกเดินทางลงไปยังตะบูก จากนั้นใน ค.ศ. 1909 จึงมีการเปิดขบวนรถไฟหมุนเวียนระหว่างดามัสกัสกับมะดีนะฮ์
ภาพถ่ายตอนกลางคืนใน ค.ศ. 2009
อาคารผู้โดยสารออกแบบโดยสถาปนิกชาวสเปนชื่อ เฟร์นันโด เด อารันดา ใน ค.ศ. 1913 ภายหลังอาคารนี้กลายเป็นอนุสรณ์สถานทางประวัติศาสตร์ และมีหัวรถจักรที่ผลิตในประเทศสวิตเซอร์แลนด์จัดแสดงอยู่ข้างหน้า
วงศ์วานอิชมาเอล

| วงศ์วานอิชมาเอล   บุตรหลานอิชมาเอล |
| --- | --- |

เกิด: มักกะฮ์ และหิญาซ
วงศ์วานอิชมาเอล (ฮีบรู: יִשְׁמְעֵאלִים‎ Yīšməʿēʾlīm,  อาหรับ: بَنِي إِسْمَاعِيل Bani Isma'il บะนีอิสมาอีล ; "บุตรหลานอิชมาเอล") เป็นกลุ่มของชนเผ่าอาหรับ สมาพันธรัฐ และอาณาจักร เล็ก ๆ ต่าง ๆ ที่อธิบายไว้ในความเชื่ออิสลามว่าสืบเชื้อสายมาจากและตั้งชื่อตามอิชมาเอล ผู้เผยพระวจนะ ตามคัมภีร์กุรอาน บุตรชายคนแรกของอับราฮัม และฮาการ์ ชาวอียิปต์ตามพระธรรมปฐมกาล ในคัมภีร์ฮีบรู อิชมาเอลมีลูกสาวหนึ่งคนและลูกชายสิบสองคน ซึ่งเป็น "เจ้านายสิบสองคน" ที่กล่าวถึงในปฐมกาล 17:20 ในความเชื่อของอิสลาม สิ่งนี้ทำให้เกิด "สิบสองเผ่าของอิชมาเอล" เผ่าอาหรับที่สืบเชื้อสายมาจากมุสลิมยุคแรก ตามความเชื่อของชาวยิว เผ่าทั้งสิบสองของอิสราเอล สืบเชื้อสายมาจากอิสอัค บุตรชายอีกคนของอับราฮัม ผ่านทางยาโคบ บุตรของอิสอัค ความเชื่อเหล่านี้เป็นที่ยอมรับทั้งจากศาสนาอิสลามและศาสนายูดาย
ปฐมกาล และ 1พงศาวดาร กล่าวถึงวงศ์วานเคดาร์ ว่าเป็นชนเผ่าที่สืบเชื้อสายมาจากเคดาร์บุตรชายคนที่สองของอิชมาเอล นักวิชาการอับราฮัมบางคนอธิบายว่าชนเผ่านาบาเทียน ในประวัติศาสตร์เป็นบุตรของเนบาโยธ ตามความคล้ายคลึงกันของเสียง แต่คนอื่น ๆ ปฏิเสธความเกี่ยวข้องนี้ กลุ่มอิสลามต่าง ๆ กำหนดบรรพบุรุษของนบีมุฮัมมัด ของอิสลามให้เป็นเคดาร์ หรือเนบาโยธ
คำจารึกของชาวอัสซีเรียและบาบิโลน เรียกชาวอิชมาเอลว่า "ซูมูอิลู" ซึ่งเป็นสมาพันธ์ชนเผ่าที่จะควบคุมเส้นทางการค้า เครื่องหอมในช่วงที่จักรวรรดิอัสซีเรีย ปกครองทางเหนือ